text: বিশ্বে সুখী দেশ ফিনল্যান্ড, অসুখী দক্ষিণ সুদান :: BanglaNews24.com mobile
  বিশ্বে সুখী দেশ ফিনল্যান্ড, অসুখী দক্ষিণ সুদান
  ফিনল্যান্ডের একটি সংগৃহীত ছবি
  বিশ্বে সবচেয়ে সুখী দেশের তালিকায় স্থান পেয়েছে ফিনল্যান্ড। ওয়ার্ল্ড হ্যাপিনেস রিপোর্টের জরিপ অনুযায়ী, টানা দ্বিতীয়বারের মতো সুখী দেশের তালিকায় শীর্ষ স্থান পেলো দেশটি।
  এদিকে, সবচেয়ে কম সুখী দেশের তালিকায় শীর্ষে অথবা সুখী দেশের তালিকার তলানিতে রয়েছে দক্ষিণ সুদান।
  অন্যদিকে, সবচেয়ে কম সুখী দেশের তালিকায় বেশি স্থান পেয়েছে আফ্রিকা এবং এশিয়া মহাদেশের মধ্যপ্রাচ্যের দেশগুলো। এ তালিকার শীর্ষে আছে গৃহযুদ্ধ বিধ্বস্ত দেশ দক্ষিণ সুদান। এরপরের স্থানগুলোতে আছে সেন্ট্রাল আফ্রিকান রিপাবলিক, আফগানিস্তান, তানজানিয়া, রুয়ান্ডা, ইয়েমেন, মালয়ী, সিরিয়া, বতসোয়ানা এবং হাইতি।
  ২০১১ সালে দক্ষিণ এশিয়ার দেশ ভুটান জাতিসংঘে বিশ্ব সুখী দিবস পালনের প্রস্তাব উত্থাপন করে। এরপরের বছর থেকেই ২০ মার্চকে বিশ্ব সুখী দিবস হিসেবে পালন করা হচ্ছে। এ বছরের তালিকায় ৯৫তম স্থানে জায়গা পেয়েছে ভুটান।